
	วันศุกร์ 24 มีนาคม 2560

	เวลา 07:00 - 09:00 น.
	คณะเดินทางถึงท่าอากาศยานแม่ฟ้าหลวง Bangkok Airways PG 231  07.35-08.55 น.

	เวลา 09:00 - 10:00 น.
	เดินทางจากสนามบินแม่ฟ้าหลวงไปยังโครงการพัฒนาดอยตุงฯ"รับฟังบรรยายสรุปภาพรวมโครงการพัฒนาดอยตุง"

	เวลา 10:00 - 11:00 น.
	รับฟังบรรยายภาพรวมโครงการพัฒนาดอยตุงฯ

	เวลา 11:00 - 12:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:00 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 14:30 - 16:30 น.
	ชมศูนย์ผลิตและจำหน่ายงานมือ "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 17:00 - 17:30 น.
	เข้าที่พักดอยตุงลอด์จ พักผ่อนตามอัธยาศัย

	เวลา 17:30 - 18:30 น.
	กิจกรรมสรุปบทเรียน

	เวลา 18:30 - 20:00 น.
	รับประทานอาหารเย็น ณ ศาลาลีลาวดี

	วันเสาร์ 25 มีนาคม 2560

	เวลา 07:00 - 08:00 น.
	รับประทานอาหารเช้า ณ ศาลาลีลาวดี

	เวลา 08:00 - 12:00 น.
	กิจกรรมเดินป่าศึกษาเส้นทางธรรมชาติ

	เวลา 12:00 - 13:00 น.
	รับประทานอาหารกลางวัน ณ จุดเดินป่า

	เวลา 13:00 - 14:30 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ กิจกรรม Tree Top Walk"

	เวลา 14:30 - 16:00 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์

เลือกซื้อสินค้า ร้านดอยตุงไลฟสไตล์ และสินค้า กาดดอยตุง ตามอัธยาศัย"

	เวลา 16:30 - 17:30 น.
	ชมสวนดอกกุหลาบพันปี และพูดคุยกับชาวบ้าน ที่อดีต เคยปลูกฝิ่น เสพฝิ่น ค้าและลำเลียงฝิ่น ในบริเวณพื้นที่ดอยตุง ณ สนามหญ้าลานอาทิตย์อัสดง

	เวลา 18:00 - 19:00 น.
	รับประทานอาหารเย็น ณ ศาลาลีลาวดี

	วัน 26 มีนาคม 2560

	เวลา 07:00 - 08:30 น.
	รับประทานอาหารเช้า ณ ศาลาลีลาวดี พร้อมเช็คเอ้าท์

	เวลา 08:30 - 09:30 น.
	สักการะพระธาตุดอยตุง

	เวลา 09:30 - 11:00 น.
	ฟังบรรยายเกี่ยวกับเรื่องราว และจุดเริ่มต้นของมูลนิธิแม่ฟ้าหลวงฯ เยี่ยมชมอุทยานศิลปะวัฒนธรรมแม่ฟ้าหลวง

	เวลา 12:00 - 13:00 น.
	รับประทานอาหารกลางวัน ณ ร้านอาหารบ้านหน่อย ข้างไร่แม่ฟ้าหลวง

	เวลา 13:00 - 14:00 น.
	ออกเดินทางไปยังสนามบินแม่ฟ้าหลวง เดินทางกลับด้วยสายการบิน บางกอกแอร์(PG 234) 15.35-16.55 น.


